title: 2011/577/ЕС: Решение на Европейския парламент от 10 май 2011 година относно приключването на сметките на Европейската агенция по химикалите за финансовата 2009 година

text:
               27.9.2011

               BG

               Официален вестник на Европейския съюз

               L 250/154

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно приключването на сметките на Европейската агенция по химикалите за финансовата 2009 година
   (2011/577/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция по химикалите за финансовата 2009 година,

               —

               като взе предвид доклада на Сметната палата относно окончателните годишни отчети на Европейската агенция по химикалите за финансовата 2009 година, придружен от отговорите на Агенцията (1),

               —

               като взе предвид препоръката на Съвета от 15 февруари 2011 г. (05892/2011 — C7-0052/2011),

               —

               като взе предвид член 276 от Договора за ЕО и член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 1907/2006 на Европейския парламент и на Съвета (3) за създаване на Европейска агенция по химикали, и по-специално член 97 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 от своя правилник и приложение VI към него,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0127/2011),

               1.

               Одобрява приключването на сметките на Европейската агенция по химикалите за финансовата 2009 година.

               2.

               Възлага на своя председател да предаде настоящото решение на изпълнителния директор на Европейската агенция по химикалите, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 338, 14.12.2010 г., стр. 34.

      (2)  ОВ L 248, 16.9.2002 г., стр. 1.

      (3)  ОВ L 396, 30.12.2006 г., стр. 1.

      (4)  ОВ L 357, 31.12.2002 г., стр. 72.


title: Решение 2010/449/ОВППС на Съвета от 11 август 2010 година за удължаване на мандата на специалния представител на Европейския съюз за Южен Кавказ

text:
               12.8.2010

               BG

               Официален вестник на Европейския съюз

               L 211/41

         РЕШЕНИЕ 2010/449/ОВППС НА СЪВЕТА
   от 11 август 2010 година
   за удължаване на мандата на специалния представител на Европейския съюз за Южен Кавказ
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 20 февруари 2006 г. Съветът прие Съвместно действие 2006/121/ОВППС (1) за назначаване на г-н Peter SEMNEBY за специален представител на Европейския съюз (наричан по-долу „СПЕС“) за Южен Кавказ.

               (2)

               На 22 февруари 2010 г. Съветът прие Решение 2010/109/ОВППС (2) за удължаване на мандата на СПЕС до 31 август 2010 г.

               (3)

               Мандатът на СПЕС следва да бъде удължен до 28 февруари 2011 г. или до момента, в който Съветът реши, по предложение на върховния представител на Съюза по въпросите на външните работи и политиката на сигурност (наричан по-долу „ВП“), че в рамките на Европейската служба за външна дейност са утвърдени подходящи функции, съпоставими с функциите по решение 2010/109/ОВППС, и прекрати мандата.

               (4)

               СПЕС ще изпълнява мандата си в обстановка, която може да се влоши и да навреди на постигането на целите на общата външна политика и политика на сигурност, определени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Решение 2010/109/ОВППС се изменя, както следва:

               1.

               Член 1 се заменя със следното:
               „Член 1
               Специален представител на Европейския съюз
               Мандатът на г-н Peter SEMNEBY като СПЕС за Южен Кавказ се удължава до 28 февруари 2011 г. или до момента, в който Съветът реши, по предложение на върховния представител, че в рамките на Европейската служба за външна дейност са утвърдени подходящи функции, съпоставими с функциите по настоящото решение, и прекрати мандата.“

               2.

               Член 5 се заменя със следното:
               „Член 5
               Финансиране
               1.   Референтната сума, предназначена за покриване на разходите, свързани с мандата на СПЕС за периода от 1 март 2010 г. до 31 август 2010 г., е в размер на 1 855 000 EUR.
               2.   Референтната сума, предназначена за покриване на разходите, свързани с мандата на СПЕС за периода от 1 септември 2010 г. до 28 февруари 2011 г., възлиза на 1 410 000 EUR.
               3.   Управлението на разходите се извършва в съответствие с процедурите и правилата, приложими към общия бюджет на Съюза.
               4.   Управлението на разходите се урежда с договор между СПЕС и Комисията. СПЕС се отчита пред Комисията за всички направени разходи.“

         Член 2
   Влизане в сила
   Настоящото решение влиза в сила в деня на приемането му.

      Съставено в Брюксел на 11 август 2010 година.

            За Съвета

            Председател

         S. VANACKERE

      (1)  ОВ L 49, 21.2.2006 г., стр. 14.

      (2)  ОВ L 46, 23.2.2010 г., стр. 16.


title: 2007/764/ЕО: Решение на Съвета от 8 ноември 2007 година относно присъединяването на България и Румъния към Конвенцията, приета на основание член К.3 от Договора за Европейския съюз, за използването на информационни технологии за митнически цели

text:
               24.11.2007

               BG

               Официален вестник на Европейския съюз

               L 307/20

      РЕШЕНИЕ НА СЪВЕТА

   от 8 ноември 2007 година
   относно присъединяването на България и Румъния към Конвенцията, приета на основание член К.3 от Договора за Европейския съюз, за използването на информационни технологии за митнически цели
   (2007/764/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз,
   като взе предвид Договора за присъединяване от 2005 г.,
   като взе предвид Акта за присъединяване от 2005 г., и по-специално член 3, параграф 4 от него,
   като взе предвид препоръката на Комисията,
   като взе предвид становището на Европейския парламент (1),
   като има предвид, че:

               (1)

               Конвенцията, приета на основание член К.3 от Договора за Европейския съюз, за използването на информационни технологии за митнически цели (2) (наричана по-долу „Конвенция за използването на информационни технологии за митнически цели“) бе съставена в Брюксел на 26 юли 1995 г. и влезе в сила на 25 декември 2005 г.

               (2)

               Конвенцията за използването на информационни технологии за митнически цели бе допълнена със:

                           —

                           Протокол, изготвен на основание член К.3 от Договора за Европейския съюз, за тълкуването, чрез преюдициални заключения, от Съда на Европейските общности, към Конвенцията за използването на информационни технологии за митнически цели (3) (наричан по-долу „Протокол за тълкуване от Съда на Европейските общности“), който бе съставен в Брюксел на 29 ноември 1996 г. и който влезе в сила на 25 декември 2005 г.,

                           —

                           Протокол, изготвен на основание член К.3 от Договора за Европейския съюз, относно обхвата на изпирането на незаконно придобити средства в Конвенцията за използването на информационни технологии за митнически цели и включването в Конвенцията на регистрационен номер на транспортните средства (4) (наричан по-долу „Протокол за обхвата на изпирането на незаконно придобити средства“), който бе съставен в Брюксел на 12 март 1999 г. и който следва да влезе в сила съгласно член 3, параграф 3 от него,

                           —

                           Протокол, изготвен в съответствие с член 34 от Договора за Европейския съюз, който изменя, по отношение на създаването на идентификационна база данни за митнически досиета, Конвенцията за използването на информационни технологии за митнически цели (5) (наричан по-долу „Протокол за създаването на идентификационна база данни за митнически досиета“), който бе съставен в Брюксел на 8 май 2003 г. и който следва да влезе в сила съгласно член 2, параграф 3 от него.

               (3)

               Вследствие на присъединяването им към Европейския съюз Чешката република, Естония, Кипър, Латвия, Литва, Унгария, Полша, Словения и Словакия депозираха своите инструменти за присъединяване към Конвенцията за използването на информационни технологии за митнически цели. Чешката република, Естония, Кипър, Литва, Унгария, Полша, Словения и Словакия депозираха своите инструменти за присъединяване към трите протокола. Латвия депозира своя инструмент за присъединяване към Протокола за тълкуването от Съда на Европейските общности.

               (4)

               Член 3, параграф 3 от Акта за присъединяване предвижда, че България и Румъния се присъединяват към конвенциите и протоколите, изброени в приложение I от Акта за присъединяване, който включва, inter alia, Конвенцията за използване на информационни технологии за митнически цели и протоколите към нея. Те следва да влязат в сила за България и Румъния на датата, определена от Съвета.

               (5)

               Съгласно член 3, параграф 4 от Акта за присъединяване Съветът следва да извърши всички промени, необходими за присъединяването към тези конвенции и протоколи,

         РЕШИ:
   Член 1
   Конвенцията за използването на информационни технологии за митнически цели, изменена с Протокола за създаването на идентификационна база данни за митнически досиета и настоящото решение, и протоколите за тълкуването от Съда на Европейските общности и относно обхвата на изпирането на незаконно придобити средства влизат в сила на първия ден от първия месец след датата на приемането на това решение между България, Румъния и тези държави-членки, за които Конвенцията е в сила. Конвенцията влиза в сила между България, Румъния и всяка една от останалите държави-членки в деня, в който тя влиза в сила за останалите засегнати държави-членки.
   Член 2
   Конвенцията за използването на информационни технологии за митнически цели, Протоколът за създаването на идентификационна база данни за митнически досиета, Протоколът за тълкуване от Съда на Европейските общности и Протоколът за обхвата на изпирането на незаконно придобити средства, съставени на български и румънски език (6), са автентични при същите условия, както и другите текстове на Конвенцията и протоколите към нея.
   Член 3
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 8 ноември 2007 година.

            За Съвета

            Председател

         R. PEREIRA

      (1)  Становище от 10 юли 2007 г. (все още непубликувано в Официален вестник).

      (2)  ОВ С 316, 27.11.1995 г., стр. 34.

      (3)  ОВ С 151, 20.5.1997 г., стр. 16.

      (4)  ОВ С 91, 31.3.1999 г., стр. 2.

      (5)  ОВ С 139, 13.6.2003 г., стр. 2.

      (6)  Текстът на Конвенцията на български и румънски език ще бъде публикуван в специалното издание на ОВ на по-късна дата.